钦定古今图书集成/明伦汇编/官常典/第725卷 > 刘长孺 李哲
## 钦定古今图书集成/明伦汇编/官常典/第725卷 > 刘长孺 李哲

按《宋史刘化源传》：“长孺，耀州人。时签书博州判官厅
公事，与刘豫书，备陈祖宗德泽，劝以转祸为福。豫怒，
追其官，囚之百日，长孺终不屈。豫后复官之，不从。绍
兴九年，宣谕使周聿上之朝，诏赴行在，而签书枢密
院事楼炤言米璞苦风痹，化源、长孺老病，遂命各转
两官奉祠。又言新凤翔教授阴晫守节不仕，诏特改”
令入官。其后金复渝盟，长孺之华阴县，不屈而死。有
李哲者，开封人，宣和六年进士。建炎中，知彭阳县，亦
不降，与民移治境上，令执之以献，金人欲官之，凡三
辞。其后金人以为归附，命为儒林郎。哲言于所司曰：
“昔为俘获，不敢受归附之赏。”还其牒。刘麟闻其贤，命张中孚以礼招致，哲力拒之。绍兴九年，死原州。事闻，
赠奉议郎，官其家一人。